钦定古今图书集成/理学汇编/学行典/第243卷 > 徐寿
## 钦定古今图书集成/理学汇编/学行典/第243卷 > 徐寿

按《松江府志》：“徐寿，字永龄，七宝镇人。父奎，尝捐赀建
杨港浜石梁。寿少负意气，甫弱冠，即伏阙上书白父
冤，后益折节好善。正德中，与里人张勋倡义，跨蒲汇
塘建石桥，又于塘之北岸自造石梁十，以通泗泾，人
不病涉。嘉靖二十三年，岁大俭，减直粜米五百石，以
活饥民。事闻于朝，锡以冠带。”